Komisijos Reglamentas (EEB) Nr. 540/92,
1992 m. kovo 3 d.
iš dalies keičiantis Komisijos reglamentą (EEB) Nr. 650/91 dėl paraiškų paramai veiklos programų pavidalu iš Europos žemės ūkio orientavimo ir garantijų fondo Orientavimo skyriaus (EŽŪOGF) dėl investicijų, skirtų žuvininkystės ir akvakultūros produktų perdirbimo ir prekybos sąlygoms pagerinti
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1989 m. gruodžio 19 d. Tarybos reglamentą (EEB) Nr. 4042/89 dėl sąlygų, kuriomis perdirbami ir parduodami žuvininkystės ir akvakultūros produktai, pagerinimo [1], ypač į jo 8 straipsnio 3 dalį,
kadangi po konsultacijų su Žuvininkystės pramonės nuolatiniu komitetu;
kadangi 1991 m. liepos 15 d. Tarybos direktyva 91/492/EEB, nustatanti gyvūnų sveikatos reikalavimus, reglamentuojančius gyvų dvigeldžių moliuskų gamybą ir jų tiekimą į rinką [2] ir 1991 m. liepos 22 d. Tarybos direktyvą 91/493/EEB, nustatanti sveikatos reikalavimus, reglamentuojančius žuvininkystės produktų gamybą ir jų tiekimą į rinką [3], nustato gyvūnų sveikatos reikalavimų dėl minėtų produktų gamybos, pardavimo ir perdirbimo suderinimą;
kadangi, jeigu iš Bendrijos prašoma finansinė parama, priimami tik prašymai, atitinkantys šių direktyvų reikalavimus;
kadangi tik tos įmonės, aukcionai ir didmeninės rinkos, išsiuntimo ir valymo centrai, kurie atitinka minėtų direktyvų reikalavimus, gali vykdyti savo veiklą;
kadangi valstybės narės gali suteikti įmonėms, aukcionams ir didmeninėms rinkoms, išsiuntimo ir valymo centrams, jau veikiantiems iki 1991 m. gruodžio 31 d., papildomai laiko, kad jos galėtų įgyvendinti šių direktyvų reikalavimus;
kadangi į veiklos programas įtrauktas investicijas, kurioms prašoma finansinės Bendrijos paramos, turi atrinkti valstybės narės kompetentinga institucija;
kadangi Komisijos reglamente (EEB) Nr. 650/91 [4] pateikiama informacija ir dokumentai, kurie turi būti pateikti kartu su paraiška paramai veiklos programos pavidalu,
PRIĖMĖ ŠĮ REGLAMENTĄ:
1 straipsnis
Reglamentas (EEB) Nr. 650/91 iš dalies keičiamas taip:
prie IV priedo pridedamas toks punktas:
"6. Tikrinti, kad investicijos atitiktų Tarybos direktyvas dėl gyvūnų sveikatos reikalavimų.
Įmonėms, aukcionams ir didmeninėms rinkoms, išsiuntimo ir valymo centrams, kurie nepasinaudoja papildomu laiku, kad būtų galima įgyvendinti reikalavimus, prie paraiškos paramai dėl kiekvienos investicijos reikia pridėti sertifikatą; šis sertifikatas turi liudyti, kad patalpa, kurioje planuojama investicija, atitinka direktyvas.
Dėl įmonių, aukcionų ir didmeninių rinkų, išsiuntimo ir valymo centrų, kurie naudojasi papildomu laiku, kad būtų galima įgyvendinti direktyvų reikalavimus, kompetentingos valdžios institucijos užtikrina, kad atėjus darbų užbaigimo datai, patalpos atitiktų direktyvas."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1992 m. kovo 3 d.